Мундиалдан четда қолганлар баҳси (превью)\n7 сентябрь, 2020, 20:58\nТеглар:Нидерландия | Италия | Миллатлар лигаси | Голландия\nБугунги куннинг энг марказий учрашуви ҳақида сўз юритамиз.\n2-тур ҳақида билдирган фикрларимиз ўзини оқлади. Терма жамоалар тобора ўз ўйинини қайта шакллантириб бормоқда. Уларга катта танаффусдан сўнг, ростдан ҳам бироз вақт керак бўлган экан. Россия Венгрияни хотиржамлик билан енгмоқчи эди. Аммо якун улар кутгандек кечмади. Германия гол ўтказиб юборгач, кучайиш ўрнига хотиржамликка берилмоқда. Испанлар эса гуруҳ етакчилиги учун Украина билан ўтган баҳсда рақибларини кўрдим дейишмади. Ансу Фати пандемия сабаб терма жамоа сафида дебют қилган энг ёш футболчи деган номни бой берди. Аммо кеча иккинчи ўйинидаёқ гол киритиб, испанлар таркибида гол киритган энг ёш футболчига айланди.\nКеча бизда катта номлар тўқнашувлари йўқлигини эътироф этишимиз шарт. Кўп йиллик футбол тарихига назар ташласак, энг номдор жамоалар тўқнашуви сифатида Венгрия - Россия учрашувини қайд этишга мажбур бўламиз. Бугун эса яққол марказий учрашувга эгамиз. Жаҳон чемпионати финалларини-да безашга қодир бўлган Голландия - Италия учрашуви тунги уйқумиздан айиришга қасд қилган.\nУшбу жамоалар ўртасидаги 21 учрашувнинг 9 таси итальянлар фойдасига ҳал бўлган. 3 та баҳсда “учар голландлар” зафар қучган бўлса, яна 9 та беллашувда жамоалар муроса кўчасини танлаган. Дуранглар бирмунча кўплиги бежизга эмас. “Лолалар юрти” вакиллари учун Италияга қарши ўйинлар доим қийин кечган. Очиқ, ҳужумкор футболга қарши итальянча ҳимоядан яхшироқ қурол борми?! Нидерландлар сўнгги бор “мовий эскадра”ни 12 йил муқаддам, “ЕВРО-2008” 1-турида йирик 3:0 ҳисобида енгган.\nНидерландлар Левандовскисиз Польшага қарши ҳам қийинчиликка учрашди. Депай терма жамоа етакчиси сифатида бир нечта вазиятда ўзини кўрсата олди. Аммо ҳужумда у яратган вазиятларни голга айлантира оладиган шерик етишмади. Промес ва Бергвейн кўп вазиятларда йўқолиб қолишди. “Тоттенхэм” футболчиси учрашувдаги ягона голни киритган вазиятда ҳам аслида катта ишни Френки де Йонгнинг супер узатмаси ва Ханс Хатебурнинг ажойиб тарзда тўпни ташлаб бериши сабаб бўлди.\nБугун Лодевегес шогирдлари нисбатан кучсизроқ Италияга қарши 12 йиллик нохуш анъанага барҳам беришлари ва гуруҳдаги вазиятни ўзлари учун янада қулай ҳолатга олиб келиб қўйишлари зарур.\nТахминий таркиб: Силлессен, Хатебур, Ван Дейк, Аке, Виндаль, Де Йонг, Де Рон, Вейналдум, Промес, Бергвейн, Депай.\nРоберто Манчини анча экспериментал таркибни йиғинга жалб қилгани Босния ва Герцеговинага қарши учрашувда билиниб қолди. Ёш авлод вакилларининг ҳам энг кучлилар йиғилмаган. Тўп узатишларда кўплаб хатолар кўзга ташланмоқда. Турли клублар шарафини ҳимоя қилувчи футболчилар бир-бирларини тушуниб олишлари анча қийин кечди. “Ювентус” футболчилари “Саррибол” асоратларидан қутула олмаётгани жамоанинг услубия текислигини бузиб қўймоқда.\nОртда қолган бир неча кун давомида Манчини хатоларни тўғрилаб олмаган бўлса, “учар голландлар” майдонида “скуадро адзурро” яхшигина қийналади.\nТахминий таркиб: Сиригу, Ачерби, Бонуччи, Дамброзио, Ди Лоренцо, Барелла, Сенси, Пеллегрини, Кьеза, Инсинье, Иммобиле.\nДуайт Лодевегес: “Биз Польшага қарши жуда ажойиб ўйин кўрсатдик. Уларда жуда кўплаб кучли футболчилар борлигига қарамай, ҳимоявий футболни афзал кўришди. Бундай ҳолатда футбол ўйнаш бизга оғирлик қилди. Италияга қарши ўйнаш ҳам жуда қизиқ. Улар бизга жуда ўхшаш футбол кўрсатишади. Уларда бир нечта янги футболчилар ҳам бор, аммо бу ўйин сифатини туширмайди. Улар ўзига яраша принципларга эга жамоа ҳисобланади. Дамфрисни ота бўлгани билан табриклашимиз мумкин. Ота бўлиш майдонга тушишига ҳалақит беради, деб ўйламайман”.\nРоберто Манчини: “Биз ҳар доимгидек, Нидерландияга ғалаба учун келдик. Ғалабали сериямиз қачондир тугаши аниқ эди. Бу Босния ва Герцеговинага қарши ўйинда содир бўлиши керак экан. Мен хурсандманки, биз атиги дуранг эвазига ушбу серияни бой бердик. Структурани сақлаб қолган ҳолда бир нечта футболчиларни алмаштирамиз. Улар ҳар 3 кунда футбол ўйнай олишмайди”.\nИталиянинг Голландия устидан мағлубиятсиз серияси қачондир якунланиши керак. Таркиб ва жамоаларнинг ҳолати нуқтайи назаридан ушбу воқеа бугун тунда содир бўладиганга ўхшаяпти. Миллий чемпионатлар бошланишига 5 кунгина вақт қолди. Аммо биз ҳамон юқори савияли футбол учрашувларидан баҳраманд бўлишда давом этмоқдамиз.\nШахсий тахминларга асосланиб, бугун нидерландларнинг кичик ҳисобдаги ғалабаси ёки яна бир дуранг бўлишини кутмоқдаман. Имкониятлар 55-45.


Метрополитен «Ўзбекистон темир йўллари» таркибидан чиқарилади – Газета.uz\nLotinchada 18 октябр 2021, 10:28 Иқтисодиёт\n«Тошкент метрополитени» УК «Ўзбекистон темир йўллари» АЖ таркибидан Транспорт вазирлиги тизимига ўтказилиб, «Тошкент метрополитени» давлат унитар корхонасига ўзгартирилди. Бу ҳақда 16 октябрь куни имзоланган Тошкент метрополитени фаолиятининг самарадорлигини ошириш чора-тадбирлари тўғрисидаги президент қарорида айтилган, дея хабар бермоқда Адлия вазирлиги.\nМетрополитен раҳбари Вазирлар Маҳкамаси билан келишилган ҳолда транспорт вазири томонидан лавозимга тайинланади.\n«Тошкент метрополитени» 2024 йил 1 январгача республикада ишлаб чиқарилмайдиган ва тегишли рўйхат бўйича импорт товарларни олиб киришда божхона тўловларидан (ҚҚС ва божхона йиғимларидан ташқари) озод этилади.\nҚарор билан шунингдек, 2021−2023 йилларда Тошкент метрополитенида йўловчи ташиш ва поездлар ҳаракати хавфсизлигини таъминлашга қаратилган биринчи навбатдаги чора-тадбирлар режаси тасдиқланди. Сўнгги ойларда метрополитенда қатор носозликлар, жумладан поездлар тўқнашуви ва тўхтаб қолиши ҳақида хабар берилган эди.\nТошкент метрополитени Вазирлар маҳкамасининг 2016 йил октябрь ойидаги қарори билан «Ўзбекистон темир йўллари» тузилмасига киритилган эди. Унинг раҳбари бир вақтнинг ўзида «Ўзбекистон темир йўллари» бошқаруви раисининг ўринбосари ҳисобланарди. Олдинроқ метрополитен пойтахт йўловчилар транспортини бошқарувчи «Тошшаҳартрансхизмат» компанияси тузилмасига кирарди. Метрополитеннинг амалдаги раҳбари Тошкентнинг собиқ ҳокими ва собиқ транспорт вазирининг ўринбосари Раҳмонбек Усмоновдир.\nРаҳмонбек Усмонов Тошкент метрополитенига раҳбар этиб тайинланди 12 июн 2021, 17:00


Фалак золи мушаъбидлиғининг буқаламунлуғи Мажнунни Навфал қизи висолиға еткурмасдин бурун айир ғондек Лайлини доғи Ибн Салом малолатидин саломат айириб ҳажр қаро тунида икки номуродни муродға еткургони ва бадансиз руҳни руҳсиз баданға кивургони ва руҳ била бадан васли муяссар бўлғоч тиғи фироқ\nсургони ва ул сув била бу висол ўтин ўчургони1\nМажнунға буюрди кадхудолиқ2.\nСоз айлади уйланур яроқи.\nҲарнеки керак қилиб мураттаб,\nЛайли ҳашамиға сурди маркаб.\nКим, не куни мансиз эрди, не тун.\nЧун бўлди маҳалки ақди тазвиж.\nБергай бу нишот ишига тарвиж3.\nЧун топти никоҳ иши саранжом,\nКим, майл этибон туман жафоға,\nБергайлар ул ойни аждаҳоға.\nЁр илги чу илгига ёвушти,\nАндоқ солур эрди жисмиға ҳеч\nИчти неча кун чу бемадоро,\nУл бўлди ҳаётидан чу маҳжур,\nТовуси шикаста бол эгиб фикр.\nУл бордию келди минг таҳайюр.\nПинҳон қилиб эрди заҳрлик тиғ.\nЕткурмади ҳеч дур аро суфт4.\nГўёки мунажжими назарбин,\nЯъни «казабал-мунажжимун» дур5.\nКадбонуву золу бикру хотун6.\nУйдин ташқари қўйди гомин,\nУл мунга, бу анга чун ёвушти,\nҚолмай ичида фироқ бийми.\nЧун бир-бирисин таништилар жазм,\nИкки қуёш авжи бўлди бир бурж,\nБир ғунча аро бутуб ики хул.\nЕр эрди сипеҳру, давр ёвар,\nАйлаб ул иковга васл хоҳиш7.\nЎргамчи шабоққа жулни тирмаб,\nҚўйчи итин уйқу деви босиб,\nҚўйлар юнги риштасидин осиб.\nЁпмоққа ҳаво мижози мойил,\nЕр анга қуёш кўмочдони.\nТонг отқуча юммайин кўзин тийр,\nКун шамъики ер тубига бориб,\nУйқу аро қолиб офариниш.\nБўлуб бири-бирга масти дийдор\nЧирмаштилар ўйлаким тану жон,\nЁ сарви сиҳию ишқпечон.\nУл гоҳ тутуб мунунг қўлин туз,\nГаҳ суртубон анга кўз, гаҳи юз.\nБеҳким манга нофаи тотори8.\nАйлар эди нозу ишва майли.\nТопмади арида иккилик йўл.\nИшқ аҳли бу навъ ўлсалар пок,\nГар васл муаббад ўлса небок?\nЧун бўлдилар ўйла васл пайванд.\nОҳанги жафо яна тузулди.\nКим, қилди тулуъ субҳи козиб9.\nЧун субҳ шарори тоғдин ошти,\nЮз узр ила қўпти сарви навҳез,\nДевонаға қолди ғам туни дард,\nЎз буржиға чиқти моҳу шабгард.\nМажнуннинг фироқ тоши кўксига урар учун Нажд тоғини2 оромгоҳ қилғони ва ул тоғда кўзидин тўккан бағир хунобаси била лолазор очилғони ва ғазоли мушкбўйи ёдидин мушкин ғазоли била такаллум тузгони ва насими мушкафшон била наво кўргузгони1\nСолди ўзин анда моҳи хиргоҳ3.\nУл ранг илаким гули муасфар4.\nАзм айлади ўз висоқи сори\nМажнунғаки етти давлати васл,\nУл қуллаки Нажд дерлар они,\nҲам таккаси жадй бирла ҳамтак5.\nҚолқониға ойнинг уруб тиғ,\nВал меҳр юзига тегуруб тиғ.\nҲар хор анга ҳажр нешидек тез,\nЛайли ҳашамин қилиб нишони,\nКўзидин итурмас эрди они.\nАйлар эди кўзни сурмаандуд.\nАндоқки бийикка ўт чиқар тез.\nПарвона алар валек бу шамъ.\nЖисмини қашиб тувоғи бирла.\nҲам турфа узор ила жабининг7.\nМўлдур демайинки риштаи дур8.\nПозаҳри9 ила қаро ароси.\nЙўнғон қаламидурур учи шақ10.\nЙўқмишсен бандлиқ қаламни.\nУшбу қаламинг била хиром эт,\nГар тушса сенинг сори гузори.\nТупроққа ҳар ўн қадамда юз қўй.\nУл васлки топмиш айлабон ёд,\nУл ҳам манга11 ваҳки, бермади даст!\nМажнуннинг ато-аноси анинг муҳлик фироқидин ҳалок ўлуб, ул аларнинг бу навъ воқиаларини воқиада кўруб туфроғлариға елдек етиб, ато гўри бошида ятимлик дарди била ва ано қабри тошида асирлик мунги била навҳа қилғони1\nБу навъ чекар суруди пурдард.\nТабъи ўти айлар эрди маҳрур2.\nБил заҳри гияҳ бутарга дона3.\nСафро ортар сиканжабиндин4.\nТопшурай вадиати ниҳони5.\nБу воқиа ичра нотавон зол6,\nБир ёндин ўғул ғаму шиканжи,\nБир ёндин абушқа7 дарду ранжи\nКим, ул ҳай элига мадфан эрди,\nЧун етти кўз очмас уйқу чоғи,\nКўргузди хаёли суратангез.\nБир уйда чиқордилар жавона8.\nЧун чиқти жавонаға пару бол,\nБўлмиш эди муддате ҳавойи.\nКим, бўлди аён балойи жовид:\nҚилдилар ики ҳамомани қут10.\nҲар қўлға тўкуб сиришкидин сайл.\nГом урдики хайлининг мазори.\nҚилди чу қубурни11 назора,\nГарди ёшуруб тараб чароғин.\nДема ики шамъи мунхасифдек12,\nКўк тоқиға ҳимматннг каманди.\nИстаб мени бўлғали фароғинг,\nГавҳар била зеблиғ тилаб бош,\nНогоҳ ар мендин ўйла тўйдунг\nТушти яна олам ичра шўри.\nКўксин ёқа ўрниға қилиб чок,\nЎз жисмини этти тоба моҳи13.\nАндоқ тани дарднок бирла, йўқ,\nЙўқки, бу жисми чок бирла.\n«Қей жонима қибла, қиблама нур,\nЎлмай мени мудбири сияҳрўз,\nМеҳнат юкидин қадннг хам этса,\nБошинг доғи бўлса такя истар.\nГардун киби эвруб бошингға.\nЎғул киби қуллунғунгни қилсам.\nҲам жилвагар ўлди навж увонинг.\nУшбу мнннатни жонға қўймай.\nКўнглунг аламимда жонға етти.\nМен ҳарзасаройи даштпаймой,\nЙўқким Мажнуни бесару пой.\nМашъуф бу навъ сўзни дерга,\nЎздин яна ул масоба кетти\nКим, кўйи ато-аноға етти14.\nМотамзадалиққа боқу раҳм эт.\nМажнуннинг ёр ҳажри ўтидин куйган таниға ато ано сўги яна икки муҳлик доғ қўйғон жиҳатдин меҳнати қаттиғ бўлғонин Лайли эшитиб ул сўхтани куйдургон ўтлар тобидин иситиб дудидин рўзгори ҳаёти қаро бўлғони1\nСўз бу сифат этти гавҳарафшон.\nЧун бўлдн атосизу аносиз.\nЎз жониға айламоқ жафолар,\nТутмоқ ўзи-ўзпга азолар.\nУл ғамкашу мубтало йиқилди.\nКим, ётти ҳамул даманда қолиб,\nКийиклар эдию ул қолин гўр.\nБу навъ ривоят этти ноқил.\nБўлди Мажнуни васлидин шод,\nДўзахқа солиб гули Ирамни2.\nЧун ёриға етти бўйла мотам ,\nКим, ўлди анга ато-ано ҳам.\nНавҳа била бу таронани деб\nКим, «эй кажрав оипеҳри худрой,\nЯпроғларини узуб совурмоқ?\nҲар шохиға юз шикает бермак.\nЎртаб ўтунини бетааммул,\nУл сарв эмас зрди зузанобинг,\nНаҳсиятидин жаҳон харобинг?3\nБир лаълға неча хора отмоқ,\nБаҳроминга4 эрмас эрди ҳамсанг,\nҲуд шум асадинг эмас эди бу.\nБир турфа тазарв учун қўюб дом,\nЎт узра ани кабоб қилмоқ.\nЛайлийи заифу бенавони,\nБузди кўнглум уйин шиканжинг,\nЭй даҳр, туганмадиму ранжинг?!\nЛайлики балойи фурқати бор,\nТер суйи била арақ нишин гул,\nҲуммо ўти бирла оташин гул5.\nЧун қизни бу навъ кўрди ногаҳ.\nҚўнгли иши изтироб бўлди,\nАфзун эди дам-бадам судои,\nКим, тушти бу сўз ҳам истимои.\nҚим, «Дарддин ул асири мотам,\nЎлгон кишидек ҳаётдин дур.\nМаййит6 киби нур йўқ кўзида.\nЎз мотами бирла жисми ранжон\nБўлмиш анга юз ғам узра мотам,\nҲаддин гош эрур хароб ҳоли».\nМаҳваш чу эшитти бу фасона,\nХазон ели боғ зеболари ҳаёти шамъин ўчурганда Лайли ҳаёти баҳорининг гулларини ажал хазони тундбоди кўкка совуруб, Мажнуннинг доғи булбули руҳи бадан қафасин гулбун узра ташлаб, ул ҳаволанғон гул барги сўнгинча ҳаво тутқони1\nКим, барг кўтарди меҳр жондин2.\nСарсар солибон чаманға торож\nБу турфаки юз туман кавокиб,\nЎз кўргузмай не келса ўтру,\nМови варақи ясаб зарафшон3.\nЁпқай сув ҳарири узра мармар.\nБулбул топмай ўзин азосиз,\nБўлғай пари бўйниға қаро кийз.\nЧун етти бу навъ рўзгори,\nҲам қилди баҳорини хазони.\nБўлди кўзи уйларига ҳожиб.\nҲам бўлмасун ул улусқа танноз.\nЯъни чу ишқ айирса жондин,\nХай сайлидин ул рухи арақнок,\nКуб ғозау нилу вусмадин пок.\nНилин холи кабутари чоҳ4.\nЕпти чу етишти бўйла банди,\nҚилди сакароти мавт5 зоҳир.\nРанжимни ўзунтта олдинг асру,\nДай ели бу гулистонға тушти.\nБир ўзга васиятинг қилурмен.\nКун ботса фалакка етмасун гард»6.\nКим, «Бўлса, бу мотам ошкоро,\nЎлмаклиги хайрбодим ўлғон,\nЎз қолибин айлагай тиҳи ул7.\nУмрум, кунидек бошимға ётгай.\nЁшинг била ҳам юсанг эмас бок.\nЖонинг Мажнун сўзида берди\nЧекти бу қаро кун ичра бир ун.\nКўз қўйди тобони узра йиғлаб,\nХандон чекибон аёғни сўз оч».\nГаҳ қўйниға тортибон қўлин чуст,\nКўз очки муносиб эрмас уйқу».\nУйғонмоғидин чу бўлди навмед,\nҲар нечаки урди борин узди.\nОҳидин этиб жаҳонни маҳрур.\nЎйғонлар ичиндаким сизиб қон,\nҚизларға эрур ҳавойи гулшан.\nБориға тавофи боғ майли,\nМарғулаи сунбулунг очойин8,\nЗоҳир қилайин юғонда они,\nЎрмак очилурнинг ўлса дафъи,\nГанжинг уза ташлай икки афъи9.\nУл нуқта кибики ёзсалар «бол».\nБўстон афрўзи ичра дона10.\nСочинг қилай ўйла миъжар11 оро,\nКим, рангги хирадни айлагай данг.\nҲам мени, ҳам они зор қилма,\nЙртиб яко, кўксига уруб тош.\nГўристон ичра жони поки,\nГўр аҳли киби вужуди хоки.\nҚўпқилки ётурға вақт эмасдур.\nПарвоналиғингни қилғил оғоз!\nЕр ўлди сафар ишига машъуф,\nҲамраҳғадурур валек мавқуф.\nМажнунни қилур эди сипориш.\nЙўқ, йўқки рафиқи жовидони,\nУл азм этти чу топти йўлдош,\nЛайли била бормиш эрди Мажнун.\nБу турфа ҳадис ўтти пайваст.\nҲар шойибаи фасоддин пок.\nЖаннатда висоли жовидони.\nБарча бу фасонадин бўлуб шод.\nМаййитни ясаб нечукки маъҳуд12.\nЖонсиз келину, ўлук куёвнн.\nКирди ики жисм бир кафанға, йўқ,\nЙўқ, ики руҳ бир баданға.\nДугонағаким ики бадандур,\nБир-бирига уйла муттасил узв.\nДонадек ўлуб икки бадан бир,\nХайли дағи ақрабоси бирла.\nБир-бир берди мурури айём13,\nИшқ таърифидаким, айнининг нурлиғ тоби туфроғни «айн» қилур ва шинининг шароралиғ шуъласи кўнгуллар хайлиға шайн солур ва қофининг гаронсанг тоғи ҳар кимга юкланса нобуд этар ва нуқталарининг тоза доғи ҳар чок кўнгулга тушса лоланинг беш баргидек қонға бўяр1\nҲам зотинга дарж кимиёлиқ\nҲам онинаи жаҳоннамолиқ.\nКим, Рум аро чёкиб манори,\nАввалғини англағил мажози5\nБил ўнграғи ишқни ҳақиқий\nЙўқ йўқки икинчи они чекса,\nЭрмас эди ўзидин бу ишлар\nАндоқки, зиёда субҳи козиб7.\nОлтун била тенг бўлурму зирних8.\nҲар оҳки шайдға ёзуқдур,\nҚилмоқ ики кавн фикридин фард.\nУл дамки куярда кечти жондин,\nЎт секриса тифл эмас хабардор,\nУл ишқ эрур барий9 халалдин.\nИшқ этмади они фориғулбол10.\nКим, дуди ғамимдур обнуси11.\nШаҳзодаи сипеҳр жаноб ва сипеҳри хуршед интисоб, яъни Султон Увайс Баҳодир мадҳида сўз интиҳоси ва насойиҳ бисотида кўп лаъл ва дурри макнун ва мавоиз хонида фавоқиҳ ва ниами гуно-гун ул ҳазратқа қулоққа олмоқ ва оғзига солмоқнинг салоси1\nБир дам била они сипқоройин.\nКим, топмасун ул сипеҳри соғар,\nАхтар киби дурфишонлиғ айлай.\nЕтти ато шоҳу шаҳриёр ул2.\nСултони замон, Увайс ул шоҳ3\nЗотида ҳаё била адаб ҳам.\nУл навъки амму холу аб ҳам4.\nҲам ақл ила будурур мувофиқ\nБу бир неча сўз қулоққа олғил,\nҲам ел била умрнинг мадори.\nЙўқ эрса гадойи хонақаҳдур.\nШаҳлар десанг ўлғай олинга паст,\nКим, ҳақ деди волидайн эҳсон5.\nБош тортма шаръи Мустафодин6.\nУл зилли илоҳ7 хизматин қил.\nЎздин икисини айла хушнуд\nБўлса биридин ризо бағоят,\nЕтса яна биридин иноят.\nКим бўрилик этса қовла они,\nҚим топқай изтироби таскин.\nҚассобдин ўйға rap хўришдур,\nКим, ўлсау биҳи келса харвор8.\nАндоқ бори эл аёлин асра,\nКим дағдаға топмағай муҳожир,\nҲардам тилагай закоти ҳавлон9.\nЧун нафъини топтинг инбисот эт.\nҲар фиск хаёли қилса хотир,\nШаҳни илайингда англа мавжуд.\nЛожуръа10 бурун ўзи сумургай,\nУл навъ манга дағи ичургай.\nБу дард навҳаси итмомининг тараннуми ва бу ҳасрат номаси ихтитомининг такаллуми ва тартиби авзоининг фасонасин тузмоқ ва тақсими атворининг таронасин кўргузмоқ ва савху хато арқомиға эътироф варзиш этиб ҳакдин ул бобда талаби омирзиш қилмоқ1\nНуқта асари ниҳон тикондин\nАйни нечаким назарға келган,\nМистар хати ҳажр шоҳроҳи2.\nАндуҳ сипоҳиға тушуб шўр,\nАввал, сабақин нигориш айлай,\nУл мадрасада сипориш айлай.\nДесун биров анга ул сабақни.\nКундуз ўқумоқ бало ҳадисин,\nИшқ ичра юз ибтило ҳадиснн.\nЭл кирмагин айладим ишорат.\nАйвон била тоқ бешумора.\nУл чарх киби рафиъ гунбад\nҲар ким ғами ишқ аро чиқиб фард\nНопокки бўлса ишқдин ёт,\nҚон ёш тўкуб ўйлаким суроҳи3,\nТўфони фасод ичинда роҳи.\nКўргузмак иши йилон киби печ,\nИшқ ичра тутуб ўзини номи,\nТаҳрири учун қаламни чектим.\nСафҳа юзин эттилар мунаққаш.\nКим, форси англар ўлди маҳзуз4.\nНевчунки букун жаҳонда атрок5.\nЧун завқдур асл ул эмас кам6.\nБир куйгучи бўлғуси Филотун7.\nКим, келди бу навҳанинт мунги кўп.\nЁраб, бу рақамки бўлди марқум,\nЗанжири жунунға баста айла,


Британия полициячилари ҳижоб кияди\n05 декабр 2021, Тошкент вақти: 06:50\nБуюк Британияда полициячи ва ўт ўчирувчи мусулмон аёллар учун махсус униформа жорий этишга ҳаракат қилинаётган бир пайтда Марказий Осиёдаги энг йирик мусулмон давлати бўлмиш Ўзбекистонда ҳижобли аёлларга бозорларда савдо қилиш ҳам таъқиқланмоқда.\nБуюк Британияда полиция ва ёнғиндан сақлаш хизматида ишловчи мусулмон аёллар учун ҳижоб тарзида тикилган махсус униформа жорий этилди.\nБританияда чоп этиладиган “The Daily mail” нашрининг хабар қилишича, бу тартиб ҳар икки соҳага ишга киришни истаган мусулмон аёллар учун ва Буюк Британия жамиятидаги кенгайиб бораётган мусулмон жамоалар билан мулоқотларда қулайлик яратиш учун жорий этилган.\nҲозирча Британиянинг икки графлиги — Эйвон ва Сомерсет графлиги полициясида ишлаётган аёллар янги униформани кийиб ишлаб кўришга рози бўлишди.\n“The Daily mail” нашрининг ёзишича, янги жорий этилган ҳижоб тарзидаги либосда полициячи аёллар мусулмон жамоалари яшайдиган, ишлайдиган ҳудудларда иш олиб боради. Мисол учун, масжидларга ана шу либосда киради. Полиция мутасаддилари бундан мақсад Буюк Британия ҳудудида яшаётган диний жамоалар эътиқодига эҳтиром кўрсатиш ва уларнинг эркини сақлаш эканини айтмоқда.\nБу графликларда полициячилар, асосан, икки рангда — полиция штатидаги ходимлар қора-оқ рангдаги, кўнгилли полициячилар эса ҳаворангдаги махсус кийим кияди. Шунга кўра, либоснинг кўриниши қора ёки ҳаворангдаги енги узун кофта, узун юбка ҳамда бошга ўрайдиган рўмол кўринишида бўлади.\nҲозир Британия полицияси ва ёнғиндан сақлаш хизмати таркибида ҳам мусулмон аёллар кўпаймоқда. Айниқса, кўнгилли полициячи ва қутқарувчилар сафига қўшилаётган ёш муслима қизлар кўпаяётгани ҳақида инглиз матбуоти кўп ёзмоқда.\nШу боис, янги кўринишдаги униформани олқишлаган полициячи аёллар кўп бўлмоқда. Англия шарқида ҳижоб шаклидаги униформани жорий этган Линколншир графлиги Ёнғиндан сақлаш ва қутқарув хизмати вакили Эндрю Витфилднинг айтишича, ҳижоб шаклидаги униформани маъқуллаётганлар орасида эса мусулмон бўлмаган полициячи аёллар ҳам бор.\n- Бизнинг Линколншир графлиги аҳолиси таркиби этник ва диний жиҳатдан жуда хилма-хил. Ходимларимизнинг ҳам насроний ва ҳам мусулмон жамоалар билан мунтазам алоқада бўлишига тўғри келади. Шу боис янги турдаги униформа аёл ходимларимиз учун мусулмон жамоалари билан мулоқотни изчиллаштиришга ёрдам беради, деган умиддамиз. Шунинг учун мусулмон диний жамоалари талаби доирасидаги униформани жорий қилдик, дейди Эндрю Витфилд.\nАйни пайтда Витфилд ишлайдиган ташкилот учун бу қарорни қабул қилиш осон кечмаган. Ташкилот ходимлари ва жамоатчилик орасида бу ташаббус анчагина баҳс-мунозарага сабаб бўлган.\nБундай баҳсни “The Daily mail” нашри электрон сайтида чоп этган мақола остидаги шарҳларда ҳам кузатиш мумкин. Айрим ўқувчилар: “Узун кийимга ўралган ҳижобли аёл бизни қандай қилиб қутқариши мумкин” деб истеҳзо қилса, баъзилари: “Биз дунёвий давлат сифатида маълум бир стандартларни сақлаб қолишимиз керак эмасми?!” дея таажжубланмоқда.\nЯна баъзи шарҳ эгалари бу ташаббусни олқишлаб: “Мусулмон жамоаларини бу тариқа ҳурмат қилиш уларнинг Британия жамоатчилиги билан интерграциялашуви жараёнини тезлаштиради”, деган фикрни билдирган.\nЭндрю Витфилд шундай баҳсли саволларга жавоб берар экан, мусулмон аёлларга мўлжалланган униформалар қай ҳолатларда кийилиши ва қай ҳолатда кийилмаслигига ойдинлик киритди.\n- Янги униформа, асосан, ташкилотимиз идораларида, аҳоли уйлари, мактаблар ва жамоат ташкилотларига тушунтирув ишлари бўйича уюштирилган сафарларда кийилади. Аммо ёнғиндан қутқарув амалиётларида қутқарувчилар хавфсизлиги ва ҳаракатланиши учун қулай бўлган махсус кийим кийилади. Яъни, содда қилиб айтганда, ҳижоб шаклидаги униформа мусулмон жамоалари билан мулоқот учун мўлжалланган, дейди Буюк Британиядаги Линколншир графлиги Ёнғиндан сақлаш ва қутқарув хизмати вакили Эндрю Витфилд.\nБуюк Британия ва ғарбнинг бошқа давлатларида яшаётган муслима аёллар ва мусулмон жамоалари вакиллари орасида бу ташаббусни олқишлаганлар кўп бўлмоқда.\nҲозир Ғарб давлатларидан бирида яшаётган суҳбатдошимиз Хадича исмли ўзбек аёл атрофидаги турли миллатга мансуб муслима аёллар эмин-эркин яшаб, ишлаб, ўқиб юрганидан мамнун эканини айтади.\n- Ҳозир¸ алҳамдилуллаҳ¸ яшаб турган жойимда эркин¸ бемалол. Хоҳлаганча кийиниб юраверасиз. Юзингизни беркитсангиз ҳам ҳеч ким ҳеч нарса демайди. Солиқ идораларида кўрганман¸ ҳокимиятларда ҳам кўрганман. Ҳижобли аëллар давлат ишларида бемалол ишлаб юрибди.\nЎзи Европа мамлакатларидаги халқлар жуда бошқача. Ҳар битта миллат билан инсон сифатида кўриб, яхши гаплашади, ҳурмат қилади. Балки шу жиҳатдан улар шу нарсани қўллаëтгандир. Биз яшаëтган жойда миллатлар жуда эркин¸ бемалол, дер экан Хадича опа эндиликда полиция ва ёнғиндан сақлаш идорасида ҳижоб шаклидаги униформада ўтирадиган аёллар пайдо бўлишини ижобий баҳолади.\nҒарб давлатларидан яна бирида яшаётган Муслима исмли аёл ҳам бундан мамнунлигини айтаркан, айни пайтда инглиз жамиятида бу борада кўтарилган баҳсларга эътибор қилиш керак, деган фикрни билдирди.\nУнга кўра, гарчи Ғарб давлатлари ҳукуматлари мусулмон диний жамоаларининг ҳақ-ҳуқуқларини тўлиқ таъминлашга интилаётган бўлса-да, аслида жамоатчилик ичида бунга турлича ёндошаётганлар кўпчилик.\nУ шахсан ўзи гувоҳ бўлган ҳолатлардан мисол келтирар экан, ҳижоб ўраган полициячи ёки ёнғиндан сақловчи аёлни қарши олишга тайёр бўлмаган ғарбликлар албатта топилишини эътибордан соқит қилмайди.\n- Ҳижобни сал замонавий қилиб ўрайдиганларимиз бор. Мисол учун, шим билан кофта кийиб, шунчаки рўмол ўраб қўядиган муслима қизларимиз бор. Шуни қабул қилишга тайëр булар. Мана, мисол учун, биз мактабга борадиган бўлсак¸ узун¸ кенг¸ шаръий талабга жавоб берадиган ҳижобда¸ юзимиз беркитилмаган ҳолатда¸ юзи беркитилгани у ëқда турсин¸ энг охирги шаръий талабга жавоб берадиган русумдаги кийимга ҳам ҳайрон бўлишди.\nАйнан ўзимнинг мисолимда оладиган бўлсам¸ ўзим яшаëтган Ғарб давлатида мактабда ишлаган пайтимда: “мана булар шим кияяпти-ку, улар замонавий қилиб кияяпти-ку, нега сен шунақа кийинмайсан?” деган гаплар бўлди, дейди ғарб давлатларида бирида яшаётган ўзбекистонлик Муслима исмли суҳбатдошимиз.\nЯна бир суҳбатдошимиз Дилобар эса мусулмонларга нисбатан оддий ғарбликлар орасида кескин ва хавотирли муносабат кучайиб бораётган бир пайтда балки бу ҳол ана шу муносабатнинг ўнгланишига хизмат қилар, дея фикр билдирди.\nҒарб ахборот воситаларида сўнгги йиллар давомида “террор” сўзи ёнига кўп ҳолларда “ислом” сўзнинг тиркалиши жамоатчилик фикрига ўз салбий таъсирини кўрсатиб улгурган.\n- Ҳар битта одамнинг ўзининг фикри бор. Айтаëтганингиздай баҳслар бўлаяпти¸ бошқа бўлаяпти. Тўғри¸ мусулмонлар Европада кўпайиб бормоқда. Европада яхши имкониятлар яратилаëтганини инкор этиб бўлмайди. Бундай қарасангиз¸ ғарб одамими¸ бошқасими - бошига иш тушиб¸ фалокат бўлиб¸ уйи ëниб ëки бошқа бир нарса бўлганда буларга айнан рўмол ўраган аëлнинг фойдаси кўпроқ тегса¸ балки уларнинг ҳам фикри ўзгарар.\nКейин ҳар бир инсоннинг ўзи тушуниб етиши керак. Ислом билан террор деган нарсани ҳеч қачон боғлаш керак эмас. Бу умуман бошқа-бошқа тушунчалар. Ëмон ниятли одамларнинг Ислом билан террорни боғлашини¸ тўғрисини айтсам¸ жуда ҳам қоралайман¸ дейди Дилобар.\nМуслима опа эса ўзи яшаб турган ҳудуддаги туб аҳолига аслида ислом дини улар ўйлаганидан кўра гўзал ва мукаммал дин эканини кўрсатишга тушунтиришга муваффақ бўлаётганидан қувонмоқда. У битта кичкинагина воқеани сўзлаб берди.\nБу мусулмон аёлларнинг эркаклар билан қўл бериб кўришмаслиги ҳақидаги воқеадир.\n- Бошидан делонинг бошига “Қўл бериб саломлашмайди эркаклар билан” деб катта қилиб ëзиб қўйишди. Жуда оддий¸ жуда чиройли қабул қилишди. Кейин шу ердаги бир яқинимизнинг ўғли ҳайрон бўлибди. “Нима учун? Нега қўл бериб саломлашилмайди? Бу нарса мени жуда ўйлантирди. Қизиқ. Ўйлаб қаранг. Қўлини фақат ўз эрига ва ўз яқинларига беради. Демак¸ сен эга бўлмоқчи бўлган қиз фақат сеники бўлади. Бу жуда гўзал нарса-ку. Мен ҳам шуни хоҳлардим” деган гапни гапирди¸ дейди Муслима опа.\nБритания полицияси ва ёнғиндан сақлаш хизмати униформаси таркибига ҳижобнинг ҳам киритилгани ҳақида фикр билдирар экан, ғарбда яшаётган муслима аёллар бу ҳолатни беихтиёр Ўзбекистондаги вазият билан боғладилар.\nЖумладан, Хадича опа “Ғарб ҳукуматлари ҳатто полициячи аёлларга ҳижоб кийишга изн бераётган бир пайтда Ўзбекистонда ҳижобли аёллар бозорда савдо қилиш имконидан маҳрум этилмоқда”, деб ўкинди.\nУ куни кеча ўзи яшаб турган давлатга келган тошкентлик аёлдан эшитган хабарни тилга олди.\n- У аëлнинг ойилари бозорда савдо қилаëтган экан. Бозорга келиб: “Бозорда ҳижоб кийманглар, ҳижоб кийиб¸ нарса сотманглар¸ сотувчилик қилманглар”, дейишибди. Жуда қаттиқ бўлган. Орасида озгина айтишув¸ тўполонлар бўлган¸ дейди Хадича опа.\nХудди шундай хабарни Муслима опа ҳам деярли ҳар куни эшитар экан. У, айниқса, мактабдаги ҳижобли ва рўмолли ўқувчи қизларга тазйиқ ошганидан куюнди.\n- Жуда кўп эшитаман¸ яқинларимнинг болалари¸ қизлари жуда қаттиқ таъқибга учрашаяпти. Ҳатто яхши ўқийдиган¸ ўта зеҳнли қизларнинг мактабда ўқишига рухсат йўқ. “Ë рўмолингни еч¸ ë ўқи, иккаласидан биттасини танла” деган шартлар қўйилаяпти. Синфдошларининг орасида изза қилинаяпти¸ рўмоли олиб ташланаяпти. Баъзи пайтлари ўқитувчиларнинг жаҳл билан рўмолни йиртиб ташлаëтган ҳолатларини эшитаяпмиз. Бу жуда оғир. Бу ҳақда деярли ҳар кун эшитамиз¸ дейди Муслима опа.\nҲар икки суҳбатдошимиз Ўзбекистон ҳукуматининг ҳижобли аёлларга нисбатан бу тахлит сиёсатидан жабр кўрган ва шу боис юртини тарк этган аёллардир.\nУлар бу сиёсат аслида ҳукуматнинг ҳам зарарига хизмат қилмоқда, диний эркинликни бўғиш мусулмонларни тўғри йўлдан чиқармоқда, баъзи мусулмонларни эса мутаассиблик томон итармоқда, деган фикрда.\nМуслима опага кўра, мусулмон жамоалари билан мулоқотни кучайтираётган, уларни яхшироқ ўрганишга уринаётган ғарб тўғри йўл тутаяпти. “Зеро, ҳақ йўлдаги мусулмонларнинг ҳукуматлардан беркитадиган айби йўқ”, деб ҳисоблаган Муслима опа яна бир фикрни қўшимча қилди.\n- Мана, мисол учун, эркинликни билса¸ булар билади сизни. Кафтдагидай билади радикаллик кимда бор¸ кимда йўқ. Шу нарса яхшироқ барибир. Ўзлари билан суҳбатлашсангиз ҳам шунақа дейди. Ëпиқ бўлгандан кўра бизнинг кафтимизда тургани маъқул, дейди. Менимча¸ буларнинг иши ақллироқ иш. Икки томон ҳам қийналмайди¸ дейди ҳозир ғарб давлатларидан бирида истиқомат қилаётган Муслима опа.


ЎзА - Фидокорона меҳнатнинг муносиб эътирофи\n07.12.2017 12:07 Чоп этиш версияси\nОрамизда шундай инсонлар борки, улар қалбида Ватанни севиш ҳисси янада чуқур акс этган. Бундай одамлар юрт ғамини еб, эл дарди-ташвиши билан яшайди. Улар хоҳ ўқитувчи, хоҳ шифокор, хоҳ оддий ишчи, хоҳ ижодкор бўлсин бетиним меҳнат қилмоқда, мамлакатимиз равнақи йўлида бор кучи, иқтидорини сарфламоқда. Давлатимиз раҳбари Шавкат Мирзиёев раҳнамолигида амалга оширилаётган тараққиётнинг янги босқичида бундай инсонлар сафи янада кенгайди.\nМалоҳат Ҳусанова, Темур Мамадаминов (сурат), ЎзА


1 апрелдан нақд хорижий валюта сотиб...\n09.03.2018 16:26 2 3538\nЛимит бўйича нақд хорижий валюта ечиб олиш мумкин бўлади.\nИнтернетда эълон қилинган, Ўзбекистон ҳудудида нақд хорижий валюта сотиб олиш механизмини назарда тутувчи қонун ҳужжати лойиҳасига кўра 2018 йилнинг 1 апрелидан бошлаб бу жараён амалга ошишни бошлайди.\nҲужжатга кўра жорий йилнинг 1 апрелидан бошлаб жисмоний шахслар жисмоний шахслар номига очилган халқаро тўлов карталаридан тижорат банклари томонидан белгиланган лимит бўйича нақд хорижий валюта ечиб олишлари мумкин бўлади.\n«Telegram»даги расмий каналимизда ўтказилган сўров натижалари\nЯқинда сайтимизнинг «Telegram»даги расмий каналида айни шу мазмунда ижтимоий сўров ўтказилган эди. Унда қатнашганларнинг аксарияти банклар нақд хорижий валюта сотувини йўлга қўймаганлари учун қора бозор хизматидан фойдаланишга мажбур бўлишаётгани билдиришган.\nСўров айни пайтда ҳам фаол. Унда қатнашиш учун ушбу ҳаволани босинг!\nЭслатиб ўтамиз, бу қонун лойиҳаси қабули қилиниши, ўзгартирилиши ёки рад этилиши мумкин.\nМарказий банк нақд валюта\nИқтисодиёт 16/01, 22:50\nРасман! Ўзбекистон Республикаси олтин-валюта захираси 2017 йилда 1,4 млрд. долларга ошган


Қозоғистонда маҳаллий ва вилоят расмийлари Парламентнинг юқори палатаси бўлган Сенат аъзоларини сайлаш учун овоз бермоқда.\n16 апрел 2021, Тошкент вақти: 06:59\nҲар уч йилда ўтказиладиган сайловда Сенатдаги 47 ўриндан 16тасига янги аъзо сайланади. Сенат аъзолиги учун ўтказилаётган сайловда қарийиб 20 йилдан бери ҳокимиятни эгаллаб келаётган президент Нурсултон Назарбоев тарафдори бўлган номзодларнинг ғалаба қозониши кутилмоқда.\nМухолифат раҳбари Булат Абилов Озодлик радиосига берган интервьюсида сайлов адолатсиз ўтаётганини айтди: “Ростини айтсам, бу сайлов эмас. Остона кимнинг номзодини тасдиқлаган бўлса, ўшалар сенатор бўлади. Бу ерда эркин ва адолатли сайлов бўлмайди. Буларнинг ҳаммаси “хўжа кўрсин” учун ўтказиляпти. Биз ушбу сенат сайловига ишонмаймиз” – деди Қозоғистон муҳолифати раҳбари.\n2007 йилда парламентнинг қуйи палатаси учун ўтказилган сайловда ҳукмрон “Нур Ўтан” партияси аъзолари бошқа олтита партия номзодларини доғда қолдириб, парламентдаги ўринларнинг 98 фоизини эгаллаб олган.


Модуль таълимига ҳужжат топширган абитуриентлар диққатига! - Hidoyat.uz\nМодуль таълимига ҳужжат топширган абитуриентлар диққатига!\nАсосий саҳифа Янгиликлар Ўзбекистон янгиликлари Модуль таълимига ҳужжат топширган абитуриентлар диққатига!\nЧоп этилди Sentabr 7, 2020 Модуль таълимига ҳужжат топширган абитуриентлар диққатига!da fikr bildirishni o'chirish\nЭртага, 8 сентябрь куни соат 6:00дан тест жараёнлари бошланади.\nИмтиҳон рухсатномаларини http://modul.muslim.uz сайтининг ариза ҳолатини текшириш қисмига паспорт серия ва туғулган кун санасини киритган ҳолда олишингиз керак.\nПаспорт серияни киритаётганда ҳарфларни лотин алифбосида киритинг, агар рухсатнома чиқмаса, кирил ҳарфларида серияни қайта ёзинг. Чунки ҳужжат топшириш жараёнида сайтга паспорт серияни қайси алифбода киритган бўлсангиз, аризани текшираётганда шу алифбода ёзилган паспорт серия билан рухсатномани чиқариб беради.\nЭслатиб ўтамиз, рухсатномасиз абитуриентлар имтиҳонга қўйилмайди.\nМиллат ва макон танламайдиган иллат\n7 сентябрь — Халқаро мовий осмон учун тоза ҳаво куни


Ҳазрат Навоийни эслаб… – oliymahad.uz\nҲазрат Навоийни эслаб…\nКуни кеча Тошкент ислом институтининг мажлислар залида Ҳазрат А.Навоий таваллудига бағишлаб “Ҳазрат Навоийни эслаб…” номли бадиий маърифий кеча ўтказилди. Унда институтнинг талаба қизлари ва аёл-устоз мураббийлари иштирок этди. Кечага Ўзбекистонда хизмат кўрсатган маданият ходими, Умида Абдуазимова ташриф буюрди.\nҚадрли меҳмонимиз узоқ йиллик ижоди давомида Ҳазрат Навоийни ғойибона устоз тутганлигини ва у зотдан беҳисоб ҳаётий сабоқлар олганлигини таъкидлади. “Инсон қалбининг қувонч-у қайғусини, эзгулик ва ҳаёт мазмунини Навоийдек теран ифода этган шоир жаҳон адабиёти тарихида камдан-кам топилади. Инсоний ишқ-муҳаббатни, меҳру вафо, иффат, шарм-у ҳаё ва назокатни ёниб, ҳассослик билан куйлаган Навоийнинг гўзал сатрларини ўқиганда буюк ва олижаноб қалб садоларини сезиб турамиз. Бу юрак туғёнлари, мана, орадан беш ярим асрдан зиёд вақт ўтса ҳамки, миллионлаб одамларни ҳаяжонга солиб келмоқда.Навоий оила масаласига жуда жиддий қараган, аёлни оиланинг асосий устунларидан бир деб билган.” дейди У.Абдуазимова.\nБугун нафақат юртимизда, балки мутафаккирнинг ашъорлари кириб борган ҳар бир мамлакатда Навоийхонлик, ғазалхонлик тадбирлари ўтказилмоқда.\n665900cookie-checkҲазрат Навоийни эслаб…no\nОлдингиЯХШИЛИККА ЯХШИ ЖАВОБ СУННАТДИР!КейингиҚуръони карим оятларида толиби илмнинг устозига бўлган одоби


Арманистон ШҲТ ҳамкори мақомини олди\n11:55 / 16.04.2016\nАрманистон Шанхай ҳамкорлик ташкилотининг ҳамкори мақомига эга бўлди. Ташкилотнинг бош қароргоҳида, ташкилот бош котиби Рашид Алимов ва Арманистон ташқи ишлар вазир Эдвард Налбандян тегишли меморандумни имзолашди.\n"Арманистон республикасига мулоқотдаги ҳамкори мақомини бериш тўғрисидаги меморандумнинг имзоланиши, ташкилот ва Арманистон муносабатларини янги босқичга чиқаришда ҳуқуқий асосни яратиб беради. ШҲТ замонавий талаблар ва таҳдидларга қарши биргаликда курашиш самараларини амалда кўрсатиб бермоқда. Бундан ташқари, иқтисодий, гуманитар соҳалардаги ҳамкорлик кенгайиб бораяпти", - деган Налбандян.\n"Арманистоннинг ШҲТ ҳамкори мақомини олиши, унга ташкилотнинг кўптармоқли фаолиятига қўшилиш имконини тақдим этади", - деб қайд этган ташкилот бош котиби.\nАлимовнинг қайд этишича, меморандумни имзолаш билан ШҲТ давлат раҳбарларининг Камбожа, Озарбойжон, Непал ва Арманистонга ҳамкор мақомини бериш тўғрисидаги Уфа қарори ижроси якунланади.\nЭндиликда, 6та давлат ШҲТнинг ҳамкори мақомига эга. Умуман, ШҲТ таркибига кузатувчи давлатлар ва мулоқотдаги ҳамкорлар мақомидаги давлатлар билан бирга 18 давлат киради. Кўпгина давлатлар, умумий аҳолиси 3 млрдга яқин ташкилот ишида қатнашиш истагини билдирмоқда.


Волжский масжидига жойлаштирилган муҳожирларни Ўзбекистонга жўнатиш бошланди (ВИДЕО)\n29 ноябр 2021, Тошкент вақти: 17:00\nВолжский шаҳар маъмурияти ташаббуси билан вокзалда бошпанасиз қолган ўзбекистонлик муҳожирлар қурилиши ҳали битмаган масжидга жойлаштирилди.\nЎзбекистонга кетолмай қолгани ортидан Волжский шаҳрида қурилиши чала ҳолдаги масжидда тунаган меҳнат муҳожирлари 29 сентябрь куни ватанига қайта бошлади.\nВолжский шаҳар муфтияти¸ шунингдек¸Волгоград Фавқулодда вазиятлар бошқармасининг Озодликка билдиришича¸ 27 сентябрь куни масжидга жойлаштирилган 200 га яқин муҳожир чартер поезд ва автобусларда Ўзбекистонга жўнатилмоқда.\nАйни пайтда, Ўзбекистон Ташқи ишлар вазирлиги Россия ва Қозоғистон чегарасининг 1 октябрдан очилиши тўғрисида тармоқларда тарқатилаётган хабарларни инкор этди.\n27 сентябрь куни Волгоград вилоятининг Волжский шаҳрида янги қурилаëтган масжид биносига ўз юртига кетолмасдан қолган 200 яқин ўзбек муҳожири жойлаштирилди.\n- Бизга жойлаштирилган 200 тача одамдан 40 таси аёллар, айримларида болалари ҳам бор. Шаҳар маъмурияти ташаббуси билан уларни совуқ бошланганидан кейин Зелений оролидаги масжид биносига жойлаштиришга қарор қилдик¸ деди Озодлик гаплашган Волгоград вилояти Мусулмонлар марказий диний бошқармаси расмий вакили Муродҳожи Абсаматов.\nМасжидга жойлаштирилган 200 кишидан 40 таси - аёллардир.\n-Ўзбекистонликларни жойлаштирганимизга уч кун бўлди, бошида қийналдик, чунки бунча одамни эплолмасдан қолдик. Кейин шаҳар маъмурияти ва Фавқулодда вазиятлар вазирлиги кўмагида ҳамма зарурий нарсалар олиб келинди, одамларга иссиқ овқат ташкил қилинди. Бунча одамни бирдан фақат бизни биномиз қабул қила оларкан. Кейин ёрдамга оддий мусулмонлар ва волгоградликлар қўшилди.\nВолжский аҳолиси кўрпа-тўшак олиб келмоқда.\nСуҳбатдошга кўра¸ Волгоград области маъмурияти кўмагида ўзбек мусофирларига кўрпа-тўшак олиб келинган ва уларга вақтинчалик яшаш учун шароитлар яратилган.\nМуҳожирлар тушлик пайтида.\nМуфтият вакили ҳозирда Волжский вокзалида бошпанасиз қолган ўзбек муҳожирлари йўқлигини айтди.\nМуродҳожи Абсаматов 29 сентябрдан бошлаб қолган ўзбекистонликларни ватанига жўнатиш йўлга қўйилганини маълум қилди.\n- Бугун 16:30 да биринчи, 17:30да иккинчи ва 18:30да учинчи автобус рейсларида одамлар олиб кетилади. Яна битта заҳирадаги автобусда қолганлар олиб чиқилади. Шу тариқа, масжидимизда бирорта ўзбекистонлик бугун кечга қолмайди - ҳаммасини жўнатамиз, Иншаллоҳ! Яна вокзалга келаётган одамлар бўлиши мумкин. Лекин олдин келиб жойлашганларни биз камчиликсиз жойлаштира олдик¸ деди Муродҳожи Абсаматов.\nЎзбек мигрантларига кўрпа-тўшак берилди.\nМуфтият вакили¸ ўзбекистонликларни ватанига жўнатиш билан бир пайтда¸ Волжскийга уйига қайтишга уринаëтган янги муҳожирлар оқими келишда давом этаëтганини инкор қилмади.\nБундан икки кун олдин Волгоград бош муфтийси Бата Кифоҳ Муҳаммад (Абдулло Ҳожи) келаётган одамлар сони кескин кўпайиб бораётгани сабаб, муфтият қийинчиликларга учраётганини билдирганди.\nВолгоград вилоят Фавқулодда вазиятлар бошқармасининг 29 сентябрь куни Озодлик боғланган мулозими¸ бошпанасиз қолган муҳожирлар учун Волжский темир йўл вокзалида чодир қуриш режаси йўқлигини билдирди,\nТармоқларда Волжский шаҳридан Тошкентга темир йўл коридори очилиши тўғрисидаги хабарлар пайдо бўлиши ортидан пандемия чекловлари боис ватанига қайтолмаëтган минглаб ўзбек муҳожири шу ерда тўплана бошлади.\nВолжскийдаги ўзбеклар автобус ва поездларда олиб чиқилади.\nЎзбекистон Ташқи ишлар вазирлиги тезкор штаби 29 сентябрь куни Россия-Қозоғистон давлатлараро чегарасининг 1 октябрдан очилиши ва ўзбекистонликларнинг Қозоғистон орқали ватанига қайтиши мумкинлиги ҳақида ижтимоий тармоқларда тарқаган хабарларни "ëлғон" сифатида инкор қилди.\nПрезидент меҳнат миграцияси тизими йўналишларини белгилади. Мутахассислар хайрон...


Жамият инсон эҳтиёжларини қондирмаса, ёввойи қонунлар ишга тушади. Уильям Голдингнинг «Пашшалар ҳукмдори» романи ҳақида - Daryo\n15:06, 04.11.2019 80244\n«Дарё» колумнисти Нурбек Алимов «Жаҳон адабиётининг энг буюк асарлари» рукни доирасида машҳур бадиий асарларни таҳлил қилишда давом этади. Бу ҳафта у Уильям Голдингнинг «Пашшалар ҳукмдори» романи ҳақида ҳикоя қилади.\nМен бу китоб ҳақида ҳар доим эшитганман, фильмларда, бошқа китобларда, лекин уни ўқишга ўзимни рағбатлантирмаган эдим. Олдос Хакслининг «Ажойиб янги дунё» асарини ўқиб кўргач, менда антиутопия жанридаги романларга қизиқиш кучайган, шундан кейин бу китобни ҳам ўқиб чиққанман.\nКитоб енгил ўқилади, ҳеч қандай лексик асоратлар йўқ ва ҳаддан ташқари узоқ чўзилган эмас. Оруэллнинг «1984», «Молхона» каби асарларига қизиқувчилар учун бу асар гўёки вазиятга бошқача янги ракурсдан қарашдай бўлиб туюлади.\nИнглиз ёзувчиси, адабиёт соҳасидаги Нобель мукофоти совриндори (1983), Уильям Голдингнинг 1954 йилда нашр этилган «Пашшалар ҳукмдори» китоби. Р.М. Баллантайнининг «Маржон ороли» асарига истеҳзоли шарҳ сифатида ёзилган асардир. Бу роман чоп этилиши жуда қийин бўлган. Faber & Faber нашриёти романнинг ядровий уруш даҳшатларини тасвирлайдиган дастлабки бир нечта саҳифаларини олиб ташлаш шарти билан уни нашр этишга рози бўлишидан олдин қўлёзма йигирма битта нашриёт томонидан рад этилган. Натижада романдаги воқеалар қайси уруш пайтида содир бўлгани ҳақида айтилмаган. Нашр қилинганидан сўнг роман диққатни жалб қилмади (1955 йил ичида АҚШда уч мингтадан кам нусхаси сотилди), аммо бир неча йил ўтгач у энг кўп сотиладиган китоблардан бири бўлди ва 60 йилларнинг бошларида кўплаб коллеж ва мактаблар дастурига киритилди. 2005 йилда Time журнали асарни 1923 йилдан бери чоп этилган инглиз тилидаги 100 та энг яхши роман қаторига киритди. 1990 йилдан 1999 йилгача роман Америка кутубхоналар ассоциацияси томонидан тузилган ХХ асрнинг юзлаб мунозарали китоблари рўйхатида 68-ўринни эгаллади.\nУруш пайтида самолёт ҳалокати натижасида Англиядан эвакуация қилинган бир гуруҳ болалар кимсасиз оролига тушиб қолади. Улар орасида иккитаси етакчи ўрнини эгаллайди: Ральф ва Жек Мэридью (уларнинг исмлари Роберт Баллантайннинг машҳур «Маржон ороли» китобига ишора қилади, унда учта асосий қаҳрамоннинг тўнғичи Ральф ва Жек деб аталган). Оролда Ральф болалар «Чўчқача» деб мазаҳ қиладиган семиз, астматик, аммо мулойим ва ақлли кўзойнак таққан бола билан танишишга муваффақ бўлади; иккинчиси – черков хорининг сардори ва хористлар орасида шубҳасиз обрўга эга. Ральф ғалаба қозонган сайловдан кейин Жек ва унинг хористлари ўзларини овчилар деб эълон қилади.\nРальф уларни қидираётганлар сезиши ва қутқариши учун кулбалар қуришни ва тоғда олов ёқишни таклиф қилади. Ҳамма уни қўллаб-қувватлайди. Тез орада оролда бирон бир «Маҳлуқ яшайди» деган миш-миш тарқалади. Дарахтда тебраниб турган парашютчининг жасади, болаларнинг фантазияларига жуда қаттиқ таъсир қилади.\nЖек ва овчилар ёввойи чўчқаларни овлайди. У тобора Ральфнинг тизгинидан чиқиб кетмоқда. Ниҳоят, Жек қабиладан ажралиб, бошқа болаларни ўз қабиласига қўшилишга таклиф қилади, ов, гўшт ва оролда бошқача «ёввойи» ҳаёт тарзини ваъда қилади. У оролнинг бошқа қисмида яшаш учун жўнайди. Баъзи болалар унинг орқасидан боришади. Шундай қилиб, икки қабила шаклланади.\nМаҳлуқнинг ўзига хос ибтидоси ва унга сиғиниш пайдо бўлади. Овчилар уни қурбонликлар ва ёввойи рақслар билан олқишлайди. Бундай рақсларнинг бирида «овчилар» Саймон исмли бир болани ўлдиради. Аста-секин барча болалар «овчилар қабиласига» ўтади. Ральф эса Пигги (Чўчқача) ва эгизаклар Эрик ва Сэм билан қолади. Фақатгина улар ҳали ҳам қутқарилиш учун ягона имконият – қутқарувчиларни жалб қилиш умидида гулхан ёқиш эканини унутмаган эди. Кечаси Жекнинг гуруҳи Ральф ва унинг дўстларига Пиггининг кўзойнагини олиб қўйиш учун ҳужум қилишади. Гўштни қовуриш учун уларга олов керак. Оловни эса фақатгина кўзойнак ёрдамида ёқиш мумкин.\nРальф ва йигитлар кўзойнакни қайтариб олишга умид қилиб Жек томон йўл олади. Ёввойилар Пиггининг устига қоятошдан тош улоқтириб ўлдиради, эгизакларни асирга олади. Ральф ёлғиз қолади. Кўп ўтмай Ральфга ов бошланади. Ралфни ўрмоннинг этакларидан чиқармоқчи бўлган овчилар дарахтларга ўт қўяди. Ўрмонда ёнғин бошланади.\nБолалар унга улоқтирган найзаларидан қочиб, Ральф қирғоққа етиб келади. Бу пайтда тутунни кўриб, ҳарбий қутқарувчилар оролга сузиб келишган эди. Уларнинг бошлиғи билан гаплашар экан, Ральф «аввалги беғуборлик, одамнинг қалби қанчалик қоронғи эканлиги, Чўчқача лақабли содиқ донишманд дўсти қандай қилиб ўлгани» ҳақида гапириб йиғлашни бошлайди. Бошқа болалар ҳам йиғлайди. Болаларни қутқарадиган катталар – рамзий маънога эга эди.\n«Пашшалар ҳукмдори» – драматик асар, рамзий маъноларга тўла мазмунга эга, давлат ва жамиятга ҳар жиҳатдан унинг қулашидан тортиб бошқа давлатнинг шаклланишига қадар бўлган ҳодисаларни жуда оддий мисолда ёритиб бериши мумкин бўлган характерга эга. Уильям Голдинг Англияда туғилган, Иккинчи жаҳон урушида қатнашган ва у шубҳасиз, гарчи билвосита Биринчи жаҳон уруши оқибатларидан қайғурган. 1983 йилда у «Пашшалар ҳукмдори» асари учун адабиёт бўйича Нобель мукофотига сазовор бўлди. Ўқувчи асар тарихини ва муаллиф беришни истаган асл маъносини тушуниш учун Голдинг яшаган даврнинг контексти бўйича билимга эга бўлиши керак. Иккинчи жаҳон урушида қатнашиб, у ижтимоий мавжудот бўлган одамларга нисбатан ўз фикрини ўзгартирди. Голдинг одамлар, ҳатто болалар ҳам ёвузлик қилиши мумкинлигига ишонишни бошлади. У ичимизда низолар борлигини инкор қилмади, чунки ёвузлик одамларда бор бўлган биргина ҳиссиёт эмас. Китобда бу белгилар қаҳрамонларда акс этади. Уларнинг ҳар бири ўз ваколатлари билан – виждон, ақл, зўравонлик, тоталитаризм ва бошқалар билан ажралиб туради.\nОмон қолганлар ҳар хил ёшдаги болалар эди, уларнинг муносабатлари ва шахсиятлари бир-биридан фарқ қилади, бу муносабатлар орқали биз тарихни ўрганишимиз, бир-бирига ғамхўрлик қилиш учун жавобгар бўлган ва табақаланган жамиятларнинг хусусиятларини жуда оддий мисолларда тушунишимиз мумкин.\nЖамият ва инсон. Бу улар ўртасидаги биринчи учрашувнинг мавзуси эди. У ерда болалар ўзларининг янги раҳбари Ральфга эргашди, у катталар уларни қутқариши ва тирик қолиш учун янги жамиятни ташкил қилишга ҳаракат қилар эди. Бироқ етакчига тартибни сақлаш осон бўлмайди. Сюжетнинг ушбу қисмида муаллиф томонидан Ралфни давлат раҳбари, виждони ва маълум даражада демократияни унда мужассамлантирмоқчи бўлганлиги яққол кўриниб турибди, чунки у кўпчилик томонидан ўз ўрни учун сайланган эди. Бу белгиларнинг барчаси инсонга ёки жамиятга ишора, аллюзия сифатида берилган.\nШу тарзда ўсмирлар ва болаларнинг аксарияти тақдирга тан бериб оролда қолишга ҳаракат қилади. Турли шахсларнинг оролда яшашга бўлган муносабатлари турлича. Баъзилар ов қилиш истагини билдиради, ёш болалар жамиятнинг қолган қисмига ёрдам берадиган функцияларни бажариш учун зарур етукликка эга бўлмаса-да, катталарсиз иложсизликдан бунга мажбур бўлади. Бошқалар фақат қачон қутқарилишига эътибор беради. Бу ғоялар турфа хиллигини Ральф раҳбар сифатида сезмайди, чунки у шунчаки демократиянинг қобиғи, тартиби ва кучи билан ўз жамиятини бирлаштиришга ҳаракат қилади. Бироқ жамият жуда заиф эканлиги аниқ. Бундан фойдаланган бошқа бир лидер Жек маҳлуқ ҳақидаги қўрқинчли хабарларни ўйлаб топади ва беғубор болаларнинг юрагига ғулғула солиб, ўзи эса бундан қўрқмаслигини айтиб, бошқалар ичида обрўсини сунъий равишда ошириб боради.\nЎзларини овчи сифатида тавсифлаганлар Жекка тўлиқ ишонади, чунки қўрқув туфайли улар зарур бўлган хавфсизликни Ральфда кўрмади. Оролда маҳлуқ мавжудлиги муаммоси гуруҳларнинг қарорларига таъсир қилади. Шу вақтдан бошлаб болалар икки гуруҳга бўлинади. Ральф ўзининг гулхан ҳақидаги таклифини давом эттиради. Унинг издошлари ҳам бундай иродага эга эди, аммо Жек жамият онгини заҳарлади. Самарали тартиб ва цивилизацияни бошқаришга қодир катталар йўқлиги сабаб Жек ва бошқа ижтимоий мавжудотлар цивилизациялашмаган диктаторлик шароитида ваҳшийларга айланади.\nКейин фожиа бошланади. Жек бошчилигидаги гуруҳ Саймонга ҳужум қилади ва уни «Пашшалар ҳукмдори» деб эълон қилинган маҳлуқ (сўйилган чўчқа боши) учун қурбонлик қилиш мақсадида ўлдиради. Ёввойилар гуруҳи ваҳшийликларини давом этдиради, Пиггининг кўзойнагини ўғирлайди. Кейин ваҳшийлар, Пиггини ўлдиришдан ташқари, Сэм, Эрик ва Ральфга ҳужум қилади. Ўша жангда эгизаклар ваҳшийлар томонидан қўлга олиниб, Ральф қочишга улгургач, уни ушлаб олиш учун ёввойилар бутун оролни ёқиб юборади. Айнан у қочиб кетаётганда денгиз аскарларини учратишади.\nАсарнинг якуний қисмида Уильям Голдинг жуда катта муаммони очиб беради. Агар инсон унинг эҳтиёжларини қондирадиган кучли жамият билан боғланмаган бўлса, табиат ҳолатига ўтиши мумкин. Табиат ҳолатида эса яшашга фақат кучлиларгина ҳақли. Давлатнинг умумий тартиб ва мақсадларга эришиши учун бир нечта йўли бор, аммо у бунга эришмаса, одамлар анархия ҳолатига тушиб қолади, асарда кўрганимиз ўта оғир вазиятда эса ҳаттоки ўзининг барча рационал ривожланиш босқичига қарамасдан, фақатгина яшаб қолиш инстинктлари асосида бошқариладиган ҳайвонга айланиб қолиши мумкин.\nБутун асар биз минг йиллар олдин енгиб чиққан деб ҳисоблаган ваҳшийлик ва зўравонликнинг оқибатларини келтириб чиқарадиган инсоннинг тирик қолиш инстинктига асосланган. Буни акс эттирган ушбу роман, унинг сўнгги сўзларигача бизни бутунлай ром қилишга қодир. Хулоса сифатида шуни айтишим мумкинки, мен мамнунман. Биринчи навбатда, муаллифда ҳикоя қилишнинг ажойиб услуби бор. Ёлғонни ҳақиқатга айлантириш ва ўспиринларда ваҳима пайдо бўлишига қадар жуда реал ифодаланган. Сюжет қандай қилиб қўрқув ақлнинг йўқолишига олиб келишини акс эттиришини яхши кўраман, гарчи уни ўқиш осон бўлса ҳам, менга бу воқеа ақл бовар қилмайдиган ҳодиса бўлиб кўринади. Маҳлуқ одамнинг ўзи экани акс эттирилган. Тит Макций Плавтнинг «Эшаклар» комедиясидаги кучли ибора орқали ушбу асарнинг марказий сюжетини умумлаштириш осон: homo homini lupus est («инсон инсонга бўри»).\nАлбатта, табиат бешавқат ва Уильям Голдинг уни романда моҳирона кўрсатишга муваффақ бўлган.\nАгар инсон юзи юқоридан ёки пастдан ёритилганига қараб бутунлай ўзгарса, юзнинг қиймати қанча?\nУлар ёнма-ён юришарди – ўзаро алоқа қила олмайдиган, ҳиссиёт ва тушунчаларнинг икки олами;\nАгар масъулиятни зиммангизга олсангиз, ўйлашингиз ва доно бўлишингиз керак, ҳамма муаммо шунда;\nУларнинг ичида уст боши кир, кўзлари хиралашган, бурни артилмаган ҳолда турган Ралф, ўзининг аввалги беғуборлиги ҳақида, одамнинг қалби қанчалик қоронғи эканлиги ҳақида ўйлаб йиғлаб юборди;\nМажлис. Биз уни жуда яхши кўрамиз. Ҳар куни. Керак бўлса кунига камида икки марта. Ҳаммамиз суҳбатлашамиз. Ҳозир мен довулни чаламан ва кўрасиз – улар ҳаммаси етиб келади мажлисга. Кимдир айтади – келинглар, самолёт ёки сув ости кемаси ёки телевизор қурайлик. Мажлисдан кейин улар шу мақсадда беш дақиқа ишлайдилар ва тарқаб кетишади ёки овга боради.\n- «Даҳшат қироли» Стивен Кинг «Пашшалар ҳукмдори»ни энг севимли романларидан бири деб айтган;\n- Кўп гуруҳлар ўз қўшиқларини «Пашшалар ҳукмдори» асари ва Уилям Голдингга бағишлаган. Масалан, машҳур рок группаси – U2 нинг Shadows and Tall Trees қўшиғи, китобнинг «Соялар ва баланд дарахтлар» деб номланган еттинчи бобининг номи билан аталган. Бундан ташқари. The Offspring гуруҳининг You’re Gonna Go Far, Kid ва Iron Maiden гуруҳининг Lord of the Flies деб номланган қўшиқлари мавжуд;\n- «Пашшалар ҳукмдори» асарининг илк версиясида асар сюжети оролда бошланмайди, балки болалар ҳалокатга учраган самолёт бортида бошланади. Бундан ташқари, китоб маълум бир сана ва вақт билан «6:00, 2 октябрь 1952 йил бошланган. Кейинчалик, муаллифдан китобда кўрсатилган сана, вақт ва уруш ҳақидаги барча аниқ маълумотномаларни олиб ташлаш сўралган.\nУмри саёҳатларда ўтаётган авлод қиссаси. Олга Токарчук нега адабиёт бўйича Нобель мукофотини олди?\n23:58, 22.01.2021 4000\n23:43, 22.01.2021 11123\n23:35, 22.01.2021 10329\n23:27, 22.01.2021 11390\n09:45, 21.01.2021 147283\n11:21, 22.01.2021 82282\n12:42, 22.01.2021 81769\n11:12, 21.01.2021 76963


Қўллар парвариши » Новости Узбекистана сегодня: nuz.uz\nНовости Узбекистана → САЛОМАТЛИК → Қўллар парвариши\n23-11-2017 16:41 0 626 Рейтинг0 Чоп этиш\nГўзал айёлларимиз ва чиройли қизларимизга маслаҳатларимиз кунлар совий бошлаши билан ўзингизни совуқ уришидан эҳтиёт қилишингизни маслаҳат берган бўлар эдик. Чунки совуқ тушиши билан қўлларимиз ёрилишни бошлайди ва бу бизга бир оз ноқулайликни келтириб чиқаради. Бунинг учун биз нима қилишимиз керак.\nЭнг аввало қиш-куз мавсумида совуқ ҳаво, шамол, қор, изғирин таъсирида кафтнинг юзаси қуриб, ёрила бошлайди. Бундай ҳолатларда қўлни вақтинча совун билан ювишни бас қилиб, глицеринли илиқ сув (1 литр сувга 0,5 стакан глицерин солиб) ишлатинг.\nСовуқ пайтларда қўлни сувга кўп урмаслик учун баъзи уй юмушлари учун резина қўлқоплар тайёрлаб қўйинг. Кўча-кўйда эса албатта қўлқоп кийишни унутманг.\nСумкангизга қўллар учун мўлжалланган озиқлантирувчи кремларни солиб қўйинг. Дарвоқе, қишда кремни суртиб, дарров ташқарига чиқилмайди, бу қўлнинг шамоллашига олиб келиши мумкин. Иш жойингизда эса қулай фурсат топиб, қўлларингизни озиқлантириб, юмшатишга ҳаракат қилинг.\nҚўл парваришида ҳафтасига 1-2 марта турли ванналар қилиш ҳам самарали. Мойчечак, календула, қариқиз (череда) дамламалари ёриқлар битишида, шамоллашни бартараф этишда фойдали хусусиятларга эга.\n1 дона тухум сариғига 1 ош қошиқ асал ва 1 чой қошиқ толқон солинг. Тайёр бўлган ниқобни қўлга қалин қилиб суртиб, устидан пахта мато ёки қўлқоп кийинг. 20 дақиқадан сўнг глицеринли сув билан ювиб, озиқлантирувчи крем суртинг.\nАзиз аёлларимиз ва қизларжон ўзингизни ҳамиша ҳурмат қилишга одатланинг. Ундан сўнг қолганлар сизни ҳурмат қилади.


Академия художеств Узбекистана » Иқбол Илҳомовнинг шахсий кўргазмаси\nГлавная » Bosh sahifa » Иқбол Илҳомовнинг шахсий кўргазмаси\nКўргазмада рассомнинг Она – Ватанимизнинг сўлим гўшалари, тарихий обидалари акс этган 31та асарлари намойиш қилинди.Ватанига сидқидилдан хизмат қилиб, унинг ҳар қаричини муқаддас билиш, уни кўз қорачиғидек асраш – ўзбек ўғлонларининг муқаддас бурчидир.\nБугун бизнинг Миллий Армиямиз кучи ва қудрати билан дунёга танилиб бормоқда. Мард ва ботир ўғлонларимиз жаннатмакон юртимиз – Ўзбекистонни ёвуз кучлардан асраб, тинчлик ва осойишталикни сақлаб келишмоқда. Ҳарбийларимиз ўз бурчларини адо этиш билан бирга, санъат ва ижодда самарали меҳнат қилиб келишади. Ўзи ҳарбий бўлса-да, рассомликка бўлган иштиёқ подполковник Иқбол Илҳомовни доимо чорлаб келган.\nИлҳомов Иқболжон Сиддиқович – 1968 йил 30 июль куни Фарғона вилояти Бешариқ туманининг Ҳапалак қишлоғида туғилган.1983 йилда Қўқон Давлат санъат билим юртига ўқишга кириб, 1987 йилда “Бадиий безаш” мутахассислиги бўйича тамомлади.1987 йил Тошкентдаги Маннон Уйғур номидаги Тошкент Давлат санъат институтининг “Рассомчилик” факультетига ўқишга кириб, 1994 йилда “Маҳобатли рангтасвир мусаввири” дипломига эга бўлди.1988 – 1989 йиллар Приморский ўлкасида муддатли ҳарбий хизматни ўтади.1994 йил Тошкентдаги Алишер Навоий номидаги Давлат адабиёт музейида “рассом-безакчи” бўлиб ишлади.1995 йилдан бошлаб Ўзбекистон Республикаси Қуролли Кучлари Марказий офицерлар уйида “Безакчи рассом” бўлиб ишлади ва шу йилдан Ўзбекистон Республикаси Қуролли Кучлари Академиясида рассомлик фаолиятини давом эттирди.1998 йил Тошкент Олий умумқўшин командирлар билим юртидаги офицерлар тайёрлаш курсини тамомлаб, офицерлик унвонига эга бўлди.1996 йилдан 2017 йилгача Ўзбекистон Республикаси Қуролли Кучларида шартнома асосида ҳарбий хизматни ўтади. Ҳарбий унвони подполковник, заҳирадаги офицер.\nРассом Иқбол Илҳомовнинг ижоди ватанпарварлик руҳида суғорилган. У яратган “Тоғ йўли”, “Боғда баҳор”, “Бурчмулла” каби асарлари табиатнинг гўзаллигига қиёс бўлса, “Бухоро кўчалари”, “Чинор. Лаби – Ҳовуз”, “Хива” каби ишлари орқали юртимизнинг тарихий обидаларини, одамларининг яшаш тарзи ва машғуллигини тасвирлаган.